სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ადიგენის მუნიციპალიტეტის სოფ. ბოლაჯურის

საჯარო სკოლის საქვაბის და საცხოვრებელი

შენობის დემონტაჟი

სადემონტაჟო სამუშაოთა ორგანიზაციის პროექტი

თბილისი 2018 წელი

სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ადიგენის მუნიციპალიტეტის სოფ. ბოლაჯურის

საჯარო სკოლის საქვაბის და საცხოვრებელი

შენობის დემონტაჟი

სადემონტაჟო სამუშაოთა ორგანიზაციის პროექტი

სამშენებლო-საპროექტო სამსახურის უფროსი მ. ჭონიაშვილი

ორგანიზაციის პროექტის ავტორი  ტ. სტურუა

თბილისი 2018 წელი

შემადგენლობა

ა)განმარტებითი ბარათი

I.შესავალი

II.სადემონტაჟო ობიექტის დახასიათება

III.სადემონტაჟო სამუშაოთა ხანგრძლივობა

IV.სადემონტაჟო სამუშაოთა რიგობრიობა და ეტაპები

V.სადემონტაჟო სამუშაოთა წარმოების მეთოდები

VI.საჭირო მანქანა-მექანიზმები და ტრანსპორტი

VII.უსაფრთხოების ტექნიკა

VIII.სადემონტაჟო სამუშაოთა წარმოების კალენდარული გეგმა

ბ) გრაფიკული ნაწილი

ნახაზი „მო-1“ – „სადემონტაჟო გენგეგმა“; „სადემონტაჟო სქემა“

3

ა) განმარტებითი ბარათი

1. შესავალი

ადიგენის მუნიციპალიტეტის სოფ. ბოლაჯურის საჯარო სკოლის საქვაბის და საცხოვრებელი შენობის დემონტაჟის პროექტი დამუშავებულია სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს მიერ.

წინამდებარე „სადემონტაჟო სამუშაოთა ორგანიზაციის პროექტი“ დამუშავებულია შემდეგი მოქმედი სამშენებლო ნორმებისა და წესების (სნდაწ) და ტექნიკურ-ნორმატიული დოკუმენტების საფუძველზე:

1.სნდაწ 3.01.01-85\* - „სამშენებლო წარმოების ორგანიზაცია“

2. სნდაწ 1.04.03-85 – „მშენებლობის ხანგრძლივობის ნორმები“

3. სნდაწ - III-4-80\* - „უსაფრთხოების ტექნიკა მშენებლობაში“

4. ტექნიკური რეგლამენტი „ მშენებლობის უსაფრთხოების შესახებ „

5. ტექნიკური რეგლამენტი „ შენობა-ნაგებობების უსაფრთხოების წესები“

6. ტექნიკური რეგლამენტი“ სიმაღლეზე მუშაობის უსაფრთხოების მოთხოვნების შესახებ“

ასევე სხვა მეთოდურ-ნორმატიული დამხმარე დოკუმენტაციის საფუძველზე.

სადემონტაჟო სამუშაოების დაწყებამდე სნდაწ 3.01.01-85\*-ის -„სამშენებლო წარმოების ორგანიზაცია“ -ს მოთხოვნის თანახმად სადემონტაჟო სამუშაოების დაწყებამდე დემონტაჟის შემსრულებელმა

4

ორგანიზაციამ აუცილებლად უნდა უზრუნველყოს „სადემონტაჟო სამუშაოთა წარმოების პროექტი“-ს დამუშავება. აკრძალულია დემონტაჟის დაწყება დამტკიცებული „სამუშაოთა წარმოების პროექტი“-ს გარეშე.

დამკვეთის მიერ აუცილებლად უნდა განხორციელდეს ტექნიკური ზედამხედველობა სადემონტაჟო სამუშაოების წარმოებაზე.

1. სადემონტაჟო ობიექტის დახასიათება

საქვაბის შენობა და საცხოვრებელი შენობა განლაგებულია ადიგენის მუნიციპალიტეტის სოფ. ბოლაჯურში, საჯარო სკოლის ტერიტორიაზე.

არსებული საქვაბის შენობა (03/1) არის ერთსართულიანი, ზომებით ღერძებში 6 x 6 მ. შენობა აშენებულია 1970 წელს.

საძირკვლები-მონოლითური რკ/ ბეტონის.

მზიდი კედლები - ბეტონის წვრილი ბლოკებით და წითელი აგურით.

დახურვა- ანაკრები რკ/ბეტონის წიბოვანი ფილებით.

სახურავი - ბრტყელი. ბურული- აზბესტცემენტის შიფერით, ხის ფიცრებზე.

საქვაბის შენობის კედლები დაბზარულია და გახსნილია. ანაკრები ფილების ნაწილი ჩამომტვრეულია. საქვაბის შენობა მოსწავლეთათვის საფრთხის შემცველია და ექვემდებარება დემონტაჟს.

საცხოვრებელი შენობა ( 02/2) აშენებულია 1970 წელს. შენობა

5

არის ორსართულიანი, გეგმაში 12X32 მ. კედლები ნაგებია წითელი აგურით. გადახურვა და დახურვა- ანაკრები რ/ბ ღრუტანიანი ფილებით. სახურავი- ბრტყელი.

შენობის კედლები დაბზარული და დეფორმირებულია. ბზარების გახსნა 3-4 სმ აღწევს. გადახურვის ფილების არმატურა კოროზირებულია. ლავგარდანის ფილები ჩამოშლილია. საცხოვრებელი შენობა მოსწავლეთათვის საფრთხის შემცველია და

ექვემდებარება დემონტაჟს.

1. სადემონტაჟო სამუშაოთა ხანგრძლივობა

ადიგენის მუნიციპალიტეტის სოფ. ბოლაჯურის საჯარო სკოლის საქვაბის და საცხოვრებელი შენობის დემონტაჟის ხანგრძლივობა განსაზღვრულია სნდაწ 1.04.03-85 – „მშენებლობის ხანგრძლივობის ნორმები“-ს და დამხმარე „სარეკონსტრუქციო და სადემონტაჟო სამუშაოთა ხანგრძლივობის განსაზღვრა“-ს საფუძველზე და შეადგენს სამუშაოების დაწყებიდან 2 თვეს, მათ შორის მოსამზადებელი პერიოდის ხანგრძლივობა- 7 დღე.

ცალკეულ სადემონტაჟო სამუშაოთა ტექნოლოგიური თანამიმდევრობა და ხანგრძლივობა მოცემულია „სადემონტაჟო სამუშაოთა წარმოების კალენდარულ გეგმა“-ში.

6

1. სადემონტაჟო სამუშაოთა რიგობრიობა და ეტაპები

საქვაბის და საცხოვრებელი შენობის სადემონტაჟო სამუშაოები სრულდება ორ რიგად:

პირველი რიგი- მოსამზადებელი სამუშაოები.

მეორე რიგი- დემონტაჟის ძირითადი სამუშაოები.

მოსამზადებელ პერიოდში სრულდება შემდეგი სამუშაოები:

1) სადემონტაჟო საქვაბის და საცხოვრებელი შენობის გარე კონტურების გარშემო სახიფათო ზონების აღნიშვნა. სადემონტაჟო მოედნის შემოღობვა დროებითი ღობით.

2) დროებითი შენობის მოწყობა.

3) შენობების შიგა ელ.ქსელის და წყლის ქსელის გამორთვა გარე საკომუნიკაციო ქსელებიდან (არსებობის შემთხვევაში)

4) მტვრისგან და ხმაურისგან დამცავი ღონისძიებების განხორციელება.

5) სახიფათო ზონების ამკრძალავი, გამაფრთხილებელი ნიშნების და სიგნალების მოწყობა.

6) დროებითი სასაწყობო მოედნების მომზადება

ძირითად პერიოდში ხორციელდება საქვაბის და საცხოვრებელი შენობის სადემონტაჟო სამუშაოები შემდეგ ეტაპებად:

Iეტაპი - სახურავის დემონტაჟი (საქვაბე; საცხოვრებელი სახლი)

IIეტაპი - მეორე სართულის ელემენტების დემონტაჟი ( საცხ. სახლი)

7

III ეტაპი- პირველი სართულის ელემენტების დემონტაჟი (საქვაბე; საცხ. სახლი)

IVეტაპი- საძირკვლების დემონტაჟი . ტრანშეის ადგილობრივი გრუნტით შევსება.

სადემონტაჟო სამუშაოები სწარმოებს „ზემოდან-ქვემოთ“ , „სახურავიდან-საძირკვლების ჩათვლით“, ელემენტური დაშლისა და გამსხვილებული ბლოკებად დაშლის მეთოდებით, დემონტაჟის ტექნოლოგიის შესაბამისად.

მზიდი კონსტრუქციების დემონტაჟი სართულზე სწარმოებს შემდეგი თანმიმდევრობით:

ა) დახურვის ანაკრები რკ/ ბეტონის ფილების დემონტაჟი.

ბ) მზიდი კედლების დემონტაჟი.

გ) საძირკვლების დემონტაჟი ( პირველი სართულის ელემენტების დემონტაჟის შემდეგ).

საძირკვლების დემონტაჟის შემდეგ წარმოშობილი ტრანშეა შეივსოს ადგილობრივი გრუნტით.

8

1. სადემონტაჟო სამუშაოთა წარმოების მეთოდები

შენობების სადემონტაჟო სამუშოთა წარმოებისას მკაცრად უნდა იქნას დაცული სადემონტაჟო სამუშაოთა ტექნოლოგიური თანამიმდევრობა.

სადემონტაჟო სამუშაოების დაწყებამდე აუცილებლად უნდა გამოირთოს გარე ქსელებიდან შიგა ელ. ქსელი, წყალმომარაგების ქსელი (არსებობის შემთხვევაში)

ანაკრები რკ/ბეტონის ფილების დემონტაჟის დაწყებამდე აუცილებლად უნდა დაზუსტდეს მათი ტექნიკური მდგომარეობა, განლაგება და მაქსიმალური წონა.

მხოლოდ ამის შემდეგ არის ნებადართული დემონტაჟის დაწყება.

სადემონტაჟო სამუშაოები სწარმოებს „ზემოდან-ქვემოთ“ ანუ „სახურავიდან-საძირკვლების ჩათვლით“. მზიდი კედლების დემონტაჟის დაწყება ნებადართულია მხოლოდ იმ შემთხვევაში , თუ დახურვის ყველა ანაკრები ფილა დემონტირებულია.

ყველა კონსტრუქცია დემონტაჟის დაწყებამდე უნდა გაშიშვლდეს.

სადემონტაჟო სამუშაოები ელემენტების შესაბამისად სწარმოებს შემდეგნაირად:

კარებების,ფანჯრების,სახურავის დემონტაჟი ხორციელდება ხელით,ელემენტური დაშლით.

კედლების დემონტაჟი ხორციელდება ორი მეთოდით:

1)ელემენტური დაშლის გზით-მეორადი გამოყენებისთვის ვარგისი მასალის კედლების დემონტაჟი

2)მონგრევის გზით- უვარგისი მასალის კედლების დემონტაჟი.

დახურვის ანაკრები რკ/ბეტონის ფილების დემონტირება და ტრანსპორტირება მიწამდე ხორციელდება საავტომობილო ამწით, ტვირთამწეობით 16 ტნ.

9

გადახურვის ფილების დემონტაჟი ხორციელდება ელემენტური დაშლის მეთოდით შემდეგნაირად:

1) ხდება გადახურვის კონსტრუქციის პირაპირების შეერთებებისა და სარტყელების ბეტონის შრის დაშლა ხელით, სანგრევი ჩაქუჩით.

2) ხდება ამწით ფილის დაჭერა ბაგირჩამჭიდების მეშვეობით

3) ხდება ლითონის დამაკავშირებელი ელემენტების ჩაჭრა და ფილის გათავისუფლება

4)ამის შემდეგ განთავისუფლებული კონსტრუქცია საავტომობილო ამწით ბაგირჩამჭიდების საშუალებით დემონტირდება სასაწყობო ადგილზე.

საძირკვლების დემონტაჟი ხდება პნევმატური სანგრევი ჩაქუჩებით.

სამშენებლო ნაგვის აღება ხორციელდება ექსკავატორით ჩამჩის ტევადობით 0.25 მ3. ნაგვის გატანა ხორციელდება ავტოთვითმცლელებით.

ობიექტის მეპატრონის გადაწყვეტილების შემთხვევაში მეორადი გამოყენებისთვის ვარგისი მასალები და კონსტრუქციები

დასაწყობდება დროებით სასაწყობო მოედანზე.

შენობების სადემონტაჟო სამუშაოების წარმოებისას საავტომობილო ამწე მოძრაობს შენობების გარე კონტურის გასწვრივ, კონტურთან მიბმით 4,0 მ-ზე (იხ. „სადემონტაჟო გენგეგმა“).

საავტომობილო ამწე მუშაობს როგორც ისრულ, ასევე ისრულ-ბატიყელიან შესრულებაში.

სამშენებლო ნაგვის ტრანსპორტირება „ზემოდან-ქვემოთ“ ხორციელდება დახურული ღარების მეშვეობით.

10

სამუშაოთა წარმოებისას დაცული უნდა იქნას სნდაწ - III-4-80\*-ის მოთხოვნები, ასევე უსაფრთხოების მოქმედი ტექნიკური რეგლამენტების მოთხოვნები.

VI.საჭირო მანქანა-მექანიზმები და ტრანსპორტი

შენობების სადემონტაჟო სამუშაოების ჩასატარებლად საჭიროა შემდეგი მანქანა-მექანიზმები და ტრანსპორტი:

1. საავტომობილო ამწე, ტვირთამწეობით 16 ტნ. -1 ცალი
2. ექსკავატორი „უკუჩამჩა“, ტევადობით 0.25მ3-1ცალი
3. მოძრავი კომპრესორი-1ცალი
4. ავტოთვითმცლელები-1ცალი
5. ბორტული ავტომანქანა-1ცალი
6. სპეციალიზებული ტრანსპორტი - 1ცალი

დემონტაჟისათვის აუცილებელია ასევე შემდეგი მცირე მექანიზაციის საშუალებები და ინვენტარი:

1. მცირე მექანიზაციის საშუალებები-1კომპლექტი
2. პნევმატური სანგრევი ჩაქუჩები-2ცალი
3. ელექტროსანგრევი ჩაქუჩები-1ცალი
4. ელექტრული ჭრის მექანიზმი-1ცალი
5. ინვენტარული ხარაჩოები-50 მ2

11

VII. უსაფრთხოების ტექნიკა

ყველა სადემონტაჟო სამუშაო უნდა შესრულდეს სნდაწ - III-4-80\* - „უსაფრთხოების ტექნიკა მშენებლობაში“-ის მოთხოვნების მკაცრი დაცვით და უსაფრთხოების მოქმედი ტექნიკური რეგლამენტების მოთხოვნების მკაცრი დაცვით, ასევე ხანძარსაწინააღმდეგო ღონისძიებების მოთხოვნების მკაცრი დაცვით.

სადემონტაჟო სამუშაოების დაწყებამდე შენობის შიგა ელ.ქსელი და წყლის ქსელი უნდა გამოირთოს გარე ქსელებიდან (არსებობის შემთხვევაში).

ანაკრები კონსტრუქციების დემონტაჟის დაწყებამდე აუცილებლად უნდა დაზუსტდეს მათი წონები , განლაგება და ტექნიკური მდგომარეობა. შენობების სადემონტაჟო სამუშაოების წარმოებისას წარმოშობილი სახიფათო ზონის საზღვარი სადემონტაჟო შენობების გარე კონტურიდან შეადგენს 5.0 მეტრს. სახიფათო ზონები აღინიშნოს კარგად დასანახი ნიშნებით და მოექცეს დროებითი ღობის კონტურს შიგნით.

სადემონტაჟო სამუშაოების წარმოებისას აკრძალულია უცხო ადამიანთა ყოფნა სადემონტაჟო ტერიტორიაზე და განსაკუთრებით კი დემონტაჟის სახიფათო ზონაში. პირველ რიგში დემონტირებულ უნდა იქნას ავარიული კონსტრუქციები.

დემონტაჟის სახიფათო ზონის მოცემული რადიუსი დაზუსტდეს ადგილზე. დროებითი შემოღობვის საკითხი დაზუსტდეს ადგილზე.

ყველა მუშა და ინჟინერ-ტექნიკური პერსონალი სამუშაოთა წარმოებისას აღჭურვილი უნდა იყოს ინდივიდუალური უსაფრთხოების კომპლექტით (უსაფრთხოების ქამრები , რეზინის ფეხსაცმელები, რეზინის ხელთათმანები,ჩაფხუტები და სხვა).

12

აკრძალულია სადემონტაჟო სამუშაოებზე მუშათა დაშვება დამცავი ჩაფხუტის, უსაფრთხოების ქამრების, რესპირატორებისა და დამცავი სათვალეების გარეშე.

აკრძალულია მანქანა-მექანიზმების მუშაობა უშუალოდ მოქმედი ელ. გადამცემი ხაზების ქვეშ.

მოქმედი ელ.გადამცემი ხაზების სიახლოვეს მანქანა-მექანიზმების მუშაობა დასაშვებია მხოლოდ დამშვები განწესის საფუძველზე.

სადემონტაჟო სამუშაოებზე დასაქმებულებს აუცილებლად უნდა ჩაუტარდეს სისტემური სწავლება უსაფრთხოების ტექნიკის საკითხებში. მხოლოდ ამ სწავლებების შემდეგ არის ნებადართული მათი დაშვება სადემონტაჟო სამუშაოებზე.

ყოველი მომუშავე სამუშაოს წარმოებისას უნდა იმყოფებოდეს უშუალოდ თავის სამუშაო ადგილზე, მოერიდოს სახიფათო ზონებში ყოფნას და სიარულს, დაემორჩილოს ამკრძალავ, გამაფრთხილებელ და მიმთითებელ ნიშნებს. სამუშაოები უნდა სწარმოებდეს უშუალოდ სამუშაოთა მწარმოებლის მეთვალყურეობით.

აკრძალულია ადამიანთა ყოფნა უშუალოდ სადემონტაჟო გადახურვის ანაკრები კონსტრუქციების ქვეშ და ასევე სადემონტაჟო კონსტრუქციების სახიფათო ზონებში.

სამშენებლო ნაგვის გატანა ხორციელდება ავტოთვითმცლელებით ნაგავსაყრელზე.

სადემონტაჟო სამუშაოთა წარმოებისას მიღებული უნდა იქნას ზომები და შემუშავდეს ღონისძიებები გარემოსა და გარშემომყოფთა დასაცავად მტვრისგან და ხმაურისგან.

13